નર્મદા મધ્યપ્રદેશના 14 જિલ્લામાં થઈને પસાર થાય છે. પરંતુ આ દરેક જગ્યાએ નદીના સંવર્ધનની વાત તો દૂર શહેરનો કચરો અને ગટરનું પાણી પણ કોઇપણ જાતના પ્રાથમિક શુદ્ધીકરણ વગર સીધું જ નદીમાં ઠાલવવામાં આવે છે. પર્યાવરણવાદીઓએ નોંધ્યું કે અનેક જગ્યાએ નદીના પટમાં જ કચરો ઠાલવવામાં આવે છે જેના કારણે નદીનો પ્રવાહ અવરૂદ્ધ થાય છે. આ કારણોસર નદી કિનારેના કેટલાક ગામડાઓ અને શહેરોમાં 300 ફૂટ સુધી બોર કરવા છતા પાણી નથી મળી રહ્યું.